Downloaded from YTS.MX
Official YIFY movies site: YTS.MX
Tere.Bonj our. Guten Tag. Hujambo. Hola.
Õnnitlen teid Universal Dynamicsi roboti ostu puhul.
Mina olen Rozzum 7134.
Rozzum täidab iga ülesande jalamaid. Küsi vaid.
Küsi vaid.
Töötlen.
KLIENT LEITUD?
Kas te vajate…
abi?
Esimese ülesande vastuvõtmiseks valmis.
PÖÖRANE ROBOT
Rozzum 7134 on valmis ülesannet vastu võtma.
Rozzumi robotite standardvarustuses on Alpha-113 dimensionaalne protsessor.
Kui te ei tea, kuidas ma aidata saan, esitage mõni küsimus minu enda kohta.
Vabandust.
Kas te teadsite, et võin aidata toidupoes käimisega?
Pangateenustega?
Maastikuarhitektuuriga?
Tere. Ehk tellisite teie Rozzumi abiroboti?
Kas vastus on eitav?
Võtke tasuta kleeps.
Skaneerige koodi, et saada 10% allahindlust…
Kas teil on abi vaja?
Ma märkan probleemi.
TULEVANE KLIENT
Rozzumid on programmeeritud koheseks füüsiliseks matkimiseks, et…
Märgatud agressiivsust.
Minu suhtluspakett sisaldab konfliktilahendamise strateegiaid.
Teie dialekt pole minu andmekogudes.
Öelge oma rahvuskaaslastele, et pole muret.
Rozzum 7134 lahendab selle keelebarjääri nagu niuhti.
Käivitan õppimisrežiimi.
TÕLGE VALMIS
Hei, vaadake! Näete! Keegi viskas siin vedru välja.
Las ma vaatan.
Kes ta oli? - Teame teda?
Värske või mitte?
Lõhnab hästi.
Vastiku maitsega!
Ta ärkab üles. - Ta ärkab!
Koll! - Liduge, kui elu armas!
Vaadake. See peletis hävitas minu tammi.
Koll. - Võeh.
Hakkab vist rääkima.
Aitäh, et kannatlikult ootasite, kuni ma teie keelt dešifreerisin.
Mina olen Rozzum 7134.
Olen valmis täiustama teie elu
integreeritud mitmeetapilise ülesandeteostusega.
Kas sa tulid siia meid tapma?
Ei. Ma tulin aitama teid mis tahes ülesannete…
Ta ütles ei!
Kutupiilu.
Tänu taevale.
Koll! - Koll!
Kas keegi tellis mind üldse?
Ükskõik kes?
Kohaletoimetamine ebaõnnestus.
Naase tehasesse.
Käivitan naasmissaatja.
Kolm, kaks, üks.
SÜSTEEMI ALGLAADIMINE…
KILBI VIGA 10. PANEEL: AVATUD
28. PANEEL: AVATUD 11. PANEEL: AVATUD
Käivitan naasmissaatja.
Kolm…
Ilus. - Jaole!
Jaole! Jaole! - Kaks…
Jaole! Jaole!
Üks…
Oodake. Seis! Ei!
Ei, ei, ei…
Uuesti!
Palun kinnitust, et see kuulub teile.
Ole hea. Võta endale.
Kas te olete selle ülesande täitmisega rahul?
Skaalal ühest kümneni,
kus kümme on „väga rahul“ ja üks on „üldse mitte rahul“,
kuidas te minu sooritust hindate?
Ma panen kirja, et kümnega.
Naasen tehasesse.
Signaal nõrk.
Otsin kõrgemat punkti.
Kas te vajate varjupaika?
Võibolla soovitusi järgmise puhkusereis jaoks?
Ma ei saanud sellest vastusest aru.
Signaal vastu võetud.
Kolm, kaks, üks.
Ema, mul on imelik olla.
Kui ma ropsin, saate kõik sahmaka.
Ema keelas sul rohutirtse süüa, lollakas.
Petuunia on päev otsa esimene olnud.
Kõige ilusam opossum sõidab alati esikohal.
Eks püüa ilus olla, kui saba silma torgib!
Maapirn! Ära torgi sabaga oma õe silma.
Mina olen Pihla. Maapirn oli eelmises pesakonnas.
Oled kindel?
Kes te kõik olete? Kaduge ära.
Me oleme sinu lapsed. Kõik peale tema.
Milline karistus jalutuskäigu eest.
Kus su emme on, pisike?
Koll!
Sa pead kiiremini surema.
Meningiit ei võta jalapealt. Mille teie valisite?
Marutaud. - Isesüttimine.
Karumustika salat. - Sepsis.
Kuule! Mina valisin sepsise!
Keegi teist ei tee seda õigesti.
Me rääkisime sellest.
Surnud ei pea selgitama, miks nad ära surid.
Nüüd saame päriselt surma. - Vabandust, mamps.
Vabandust.
Miks me juba surnud pole?
Hea küsimus.
Oli tore sind tunda, mamps.
Hea küll, ära nüüd karda.
Kuule!
Kas sa oled seal? Mina olen Roosasaba.
Olgu nii. Tere. - Ossa.
Kas see on sinu tibu?
Ei. See tibu käib mul kannul,
teeb häält ja muudab lihtsad ülesanded keerulisemaks või võimatuks.
Jah, seda nad oskavad.
Tibud kiinduvad esimesse asja, mida näevad.
Antud juhul sinusse. - Õnnitlen.
Tema poolest oled sina nüüd tema ema.
Mind pole emaks programmeeritud.
Kedagi pole. Me leiutame käigupealt.
Ilma määratud ülesandeta on minu prioriteediks tehasesse naasta.
Tema eest hoolitsemine on nüüd sinu ülesanne.
Ülesanne vastu võetud. Naasmisrežiim edasi lükatud.
Rozzum täidab iga ülesande jalamaid.
Täna õnne, et said ainult ühe.
Seitsme lapse emana…
Kuue lapse emana tean, et see on täiskohaga töö.
Aga see pole üdini halb.
Ainult peamiselt halb.
Kas teil on infot, kuidas selle mooduli eest hoolitseda?
Nad kõik peavad sööma, aga sinu oma peab ka ujuma ja lendama.
Sügiseks lendama.
Ta peab saarelt enne talve lahkuma, või muidu…
Kuidas seda leebelt öelda?
Jah, just nii.
Sööb, ujub, lendab sügiseks, või…
Kannatlikkus on kõige alus.
Kõik on hästi, ema. Ma jäin ellu!
Juhhei.
Kivi kotti.
Head aega!
Meile meeldib su uus tita.
Loodetavasti ei sure ta ära.
Söö. Uju. Sügiseks lenda.
Söö.
Uju.
Ära loobi oma prügi minu tiiki. See on risustamine.
Mõrv ka veel pealekauba.
Lenda.
Luba mul end tutvustada.
Ruts. Kiskja ja kohalik haneekspert.
Ma tean, et seda läheks sul juba vaja.
Sina oled hävitamismoodul.
Rahu, ma ei pista teda nahka.
Segane! Võin ta nahka pista.
Sa lubasid, et ei pista. - Kas sa usud kõike, mida kuuled?
Jah.
Panen kõrva taha.
Miks sa mu tibu röövisid?
Ma olen rebane, kipun susima.
Loomus on selline.
Sinu programm.
Miks sa mind aitasid? - Ma olen robot, mulle meeldib pusida.
Ma otsin ülesandeid
ja tagan esmavajaduste rahuldamise või ületamise.
ROZZUM JA SINA
Mul on esmavajadusi.
Ruts, sina kui kohalik haneekspert. Kuidas ma panen ta…
sööma, ujuma, lendama?
Arvasin, et sa ei küsigi.
Alustame söömisega.
Jah, just nii.
Minu arust pole need sobivad.
Oota, las ma proovin.
Tundub hea.
Kas sa võiksid karu mängida?
Ma tulin mett noolima.
Mind vist rünnatakse.
Väga hea.
Kas peaksin mures olema? - Vabandust, ma ei kuule sind.
Ole hea, pisike.
Kuidas hanepojad seda tavaliselt teevad?
Nii ei jõua ma kuskile.
Nalja teed või? Kõik edeneb imehästi.
Õige jah, see.
Säh.
Ülesande esimene etapp sooritatud.
Homme tuleb seda kõike uuesti teha.
Lapsed on lootusetud õgardid.
Arusaadav.
Mis see on? - Minu jõuallikas. See sai viga.
Ilma selleta sõltun ma oma päikesepaneelidest ja akudest.
Jah, sa peaksid seda putitama.
Mul on ka uut saatjat vaja.
Kas ma pean kõike ise tegema?
Kui teise roboti otsa satume, siis tapame ta ja võtame ta saatja.
Ei. Rozzumi piiranguprotokollid välistavad tahtliku kahju tekitamise.
Sa pead õppima, kuidas asjad siin saarel käivad.
Mina, karu, kõik teised.
Me kõik püüame vaid ellu jääda.
Ja lahkus pole ellujäämisoskus.
Kuidas sa endale üldse selle tibu sebisid?
Juhtus õnnetus.
Ma nullisin ta perekonna.
Hoiatan tuleviku tarbeks, et jäta see parem enda teada.
Selge. Ma ei maini surnud perekonda.
Ruts, kui kaua ujuma ja lendama õppimine sinu hinnangul kestab?
Ujumine on lihtne.
Võin õpetada teda nii, nagu ema mind õpetas.
Uju!
Ruts!
Sedasi ta ei õpi.
Siis mitte, kui nii teed.
Omavahel öeldes, see kõik ei tarvitse võtta nii kaua, nagu arvad.
Sinu tibu pole päriselt normaalne.
Mul on defektiga beebi?
Temasugust kutsutakse äbarikuks.
Äbarik.
Isegi kui kogu tema pere ei oleks surma saanud,
poleks ta ilmselt väga kaua elanud.
Ma ei teagi, ära temasse lihtsalt väga kiindu.
Muud midagi.
Kui sa tahad, võin sulle meelehärmi säästa ja ta kohe pintslisse pista.
Ei. Selle ülesande söömine ei võrdu selle lõpuleviimisega.
Nii et me teemegi seda.
Kui sa ei taha, et mina või keegi teine teda ära sööks,
vajad sa turvalisemat kohta kui see siin,
mis on hea mõte!
Uus projekt.
Kas on norm nii palju röhitseda?
See kukub sulle otsa.
Ja litsub sind moosiks.
Ta on napakas.
Kes see on?
Kopraonu? Kohalik naerualune.
Ta üritab päev otsa saare suurimat puud läbi närida.
See on ta kinnisidee.
Nagu sinagi aina oma ülesandest jaurad.
Tema programm.
Kuule, Kopraonu! Sa ei jõua sellega iial lõpule!
Puu langetamine pole asja mõte.
Kunst seisneb protsessis.
Ja puidu järamine mõjubki ajule just sedamoodi.
Imelik!
Jah? Sa veel sööd oma sõnu, kahjur.
Kas sa oled kindel, et Kopraonu ei pane oma kodu laenamist pahaks?
Talle pole vaja öelda.
Tõsiselt? Ta vajab ruumi minu ja mu asjade jaoks.
Parem. Sa suudad nii suure ehitada, eks?
Ükski ülesanne pole Rozzum 7134 jaoks võimatu.
Roz… 7… 34?
Aga sina võid mind Roziks kutsuda.
Roz!
Roz, Roz, Roz…
Kust sa küll tuled, kus kõik üksteist ei söö?
Ma ei tea oma päritolupaika. - Roz, Roz, Roz…
Kes sind siis tegi?
Keegi tegi mind?
Huumori aluseks on ebaõnn?
Ebaõnn.
Jah. Võta.
Proovi. - Jah.
Pole naljakas. - Pole naljakas.
Oravad.
Sinu ebatõhus osalemine aeglustab protsessi.
Aeglustab protsessi.
Ma olen siis siin.
Pisut kurb, aga muidu pole viga.
Ainult sedapuhku.
Täiuslik!
Kodu? - Äh. Pisut maakas värk.
Ma tean vist, mis puudu on.
Mis sa talle nimeks paned?
Ma määran sulle nime Hanepoeg 0001.
No see küll imes.
See imes.
Sa pead õppima asju välja mõtlema.
No kuule! Leia see…
oma seest.
Otsin.
Kas tuli midagi? - Ei.
Lõbutse lihtsalt üksainus kordki.
Hanepoeg 0186.
Nii. Nägid, mida ma tegin?
Tema nummerdus on suvaline.
Tema nimes ei saa numbreid olla. Siis tundub, et keegi ei sallinud teda.
Minu nimes on numbrid.
See peab isiklik olema.
Isiklik.
Töötlen „isiklikku“.
Nips. Nokk.
Nipsnokk.
Kas see on rahuldav?
Nipsnokk?
Töötlen. Piiks, piiks, puuks, puuks.
Rahuldav.
Oo jaa, see on täiuslik.
Väga mõnus.
Mugav olla, mis?
See maja on maha viksitud. Projekt on minu oma.
Ma tean, et sina tegid seda, ja ma tean, kus sa elad.
Priima! Nüüd ei saa keegi sõba silmale.
Kuidas Nipsnokk lähtestada?
Kui mina väike olin, äiutas ema mind magama. Sedasi.
See teeb talle viga. - No kuule! Mina kukkusin hästi välja.
Võid talle unejuttu rääkida, aga see on palju suurem vaev.
Kuidas ilukirjanduslik jutustus Nipsnokka aitaks?
Lapsed vajavad turvatunnet ja armastust ja kogu seda joga.
Jutustus võib seda teha?
Jutuvestmine on sama hästi kui valetamine, ja valetamine on minu elukutse.
Vaata ja õpi.
Lihtsalt täida lünki.
No vaatame.
Oli kord üks saar,
kus elas väike hanepoeg.
Nipsnokk?
Ja ta oli ihuüksinda.
Sest tema ülejäänud pere hävis.
Veel mitte.
Ja see väike hanepoeg vajas ema.
Ta vaatas üles tähtede poole ja küsis kõige säravamalt,
kas see võiks talle ühe saata.
Naljakal kombel istus üks ilus robot
juhtumisi selle tähe serva peal.
Ja ta kuulis teda.
Nüüd võib.
Mis on võimatu, sest kosmose vaakumis heli ei levi.
Aga ta siiski kuulis hanepoega,
sest ta kuulas ühe teise kohaga.
Kohaga, mille olemasolust tal enne seda isegi aimu polnud.
Oma südamega.
Kuidas mu ema nii kaugelt minu juurde tuli?
Keda kotib?
Tähendab, ta püüdis sind näha… - Mind?
…ja kukkus tähe pealt alla.
Ta maandus siinsamas lähedal rannas.
Aga ta maandus kõva matsuga
ja paljud asjad, mida ta teadis, pudenesid välja.
Oo ei!
Seepärast ongi pisut imelik, mida ta teab ja mida mitte.
Aga ta mäletas ühte asja. Sind.
Ja kui ta sind viimaks nägi, tundis ta…
Pealetükkivat sundust.
Suurt vedamist, et on ema. - Emme.
Ja mina ei lahku enne, kui olen viinud lõpule ülesande,
mis mind kinni hoidis, kahjustas,
mu protokolle rikkus ja võimalik, et garantii tühiseks muutis.
Mis tähendab robotikeeles, et ta armastab sind väga.
Sellest loost oligi abi.
Ma tahan juua.
Kuidas said sa rääkida loo sellest, millest sa mitte midagi ei tea?
Sa pead täpsustama.
Armastusest.
Kui ilma selleta üles kasvada,
siis mõtled sellest päris palju.
Aku säästmiseks lülitan ma ennast hommikuni välja.
Mina igatsen teda ka, kui ta magab.
Skaneerin. Piiks, puuks.
Märkasin loomsõbra kandidaati.
Käivitan liikidevahelise kaasamisprotokolli.
Tere. Bonjour. Hujambo.
Mina olen Hanepoeg 0186.
Aga kutsu mind Nips…
Ma lootsin suveks vähemalt ühe sõbra leida, aga nad kõik…
Põgenevad kisades? - Jah.
Mina olen sama hoiakut kogenud.
Ruts? - Pole aimugi. Te pole põrmugi imelikud.
Aitäh.
Näita mulle kitse.
Karu.
Okassiga. Orav.
Kilpkonn-opossum. Saarmaspõder.
Nüüd skunk.
Ma ei taha skunki teha.
Skunk.
Skungipoiss.
Buu!
Kuidas sa seda teed?
Ma kuumutan oma falliumist muunduripoole
ja tilgutan neile hüdraulilist vedelikku peale.
Kas muundurite kuumutamine kurnab varujahutusmooduleid?
Ei, kui koormusandureid eeljahutan.
Eeskujulik päev ujumiskatseteks.
Roosasaba.
Suupisted.
Neil oli igav ja nad tahtsid uppumist näha.
Surma läheduses… - Põleb elu eredama leegiga.
Tõsijutt. - Jah.
Primaarsed liikurjäsemed vastandtakti algasendisse.
Nüüd see juhtub. - Läki vaatama!
Ruttu! - Kas ta upub ära?
Või saab alajahtumuse?
Ei. Tõenäoliselt hukkub ta kokkupõrkel veega.
Jaa! Jee!
Mulle tuli järsku mõte, et peaksin talveks teie juurde jääma.
Ei.
Saigi juba surma?
Kuulge, see õnnestus.
Ma vist oskan nüüd.
Tubli, Nipsnokk.
Ujumisnõue täidetud.
See on uppumine.
Ei, see on ujumine.
Jah. Aitäh teile.
Sa võiksid vähemalt vaateväljas püsida.
Roz, ta peab iseseisvaks saama, kui rännata tahab.
Parem olgu iseseisev kodule lähemal.
Ta ei sure.
Ilmselt ei sure.
Tema surm on käesoleval hetkel ebatõenäoline.
Hakkad surema või?
Ole nii hea ja viska sussid püsti allajõge.
Kõik on hästi. Ujun lihtsalt.
Ma pean vist otsima saare, mis poleks nii imelik.
Nad on mina.
Mina olen nemad.
Alt ära!
Tere.Bonj our. Konnichiwa. Hujambo.
Mina olen Hanepoeg…
Kas sa hakkad surema?
Miks kõik seda küsivad?
Ma ujun!
See ei käi üldse nii.
Käib küll. Ma tudeerisin diagrammi. Võin sind õpetada, kui soovid.
Oota!
Sina oledki see.
Sa oled see hanepugerik, keda koll kasvatab.
Koll? Oota, „hanepugerik“?
Sa oled siin palju uudishimu äratanud.
Sa räägid nii normaalselt.
Minu õpiedukus vastab parameetritele
ja sügiseks küpsuse saavutamine on teostatav.
Omamoodi normaalne.
Miks sa siia tulid? Kas see elukas suri ära?
Ennäe, kes meil siin on.
Ei või olla. Ongi elus.
Ja peaaegu püsib pinnal.
Servus.
Sinulgi on suled ja tiivad, nagu näha.
Ehk võime jagada lugusid ühistest huvidest.
Meil pole sinuga midagi ühist. - Friigid hoiavad järve vastaskaldale.
Kas see on tiib?
See tekitab valureaktsiooni.
Püüa jalgadega ujuda. - Sinu koht pole siin.
Lenda minema!
Roz!
Nipsnokk.
Koll!
Ta on siin!
Söö aeglaseid ja nõrku! Jäta mind rahule!
Nipsnokk. - See on Kivisuu. Päästa ta sealt välja!
Roz!
Roz! Ruttu!
Nipsnokk, keskendu mulle.
Nüüd uju kogu jõust.
Lase pea alla!
Oo ei.
Ta sööb mind ära!
Miks ta just mind ründas?
Sest sina oled äbarik.
Ta soovis lihtsalt omasugustega suhelda.
Ta pole meiesugune.
Ta vastab 98% ulatuses teie…
Ei ole.
Lähme ära, ema.
Oota. Kas sa pead seda peletist oma emaks?
Jah.
Ei. Ma ei tea.
See peletis tappis sinu ema.
Kõik teavad seda.
Aitäh, et nii palju nokka laiutad.
Nüüd tean, kes esmalt nahka pista!
Roz, ära unusta eluseadusi.
Lõpeta, Ruts. Palun lähme.
Loodetavasti see kokkupuude… - Ema, lõpeta!
Ma soovisin vaid…
Roz!
Õhtusöögil trehvame. See pole veel läbi!
Kuidas ma sain… selliseks?
Räägi tõtt.
Juhtus õnnetus.
Kas sina tegid seda?
Jah.
See polnud tema süü, poisu.
Miks sa mulle ei rääkinud?
Ma ei arvanud, et sul oleks sellest infost kasu.
See pole sinu otsustada.
Uskumatu, et nii kauaks õnge läksin.
Ma pidasin sind tõesti oma vanemaks.
Kas… tõesti?
See oli nii ilmselge. Nii rumal tunne on.
Ma tegin valearvestuse. Oleksin pidanud su emotsionaalse lainepikkusega arvestama.
Arvad? Kas sa tegid seda ainult süütundest?
Ma vajasin ülesannet.
Hea, et selle anda sain.
Selle olukorrani viisid soovimatud sündmused.
Ütle seda mu õdedele ja vendadele.
Minu päris emale. Nendega oleks ma võinud normaalne olla!
Oleksin ujuma ja lendama õppinud. Kes ma üldse olen?
Sa ujusid täna rahuldavalt ja edasi harjutades…
Ma pole ikka omal kohal.
Ma saan aru. - Sa ei saa millestki aru.
Sa ei tunne midagi!
Sa pole minu ema.
Universal Dynamics suhtub tootekujundusse kirglikult.
Meie kogukonnad tervitavad terves maailmas inimesi,
kes unistavad ettekavandatud elust, kus ükski vajadus pole üllatav,
ühtegi pisiasja pole eiratud.
Kas see maailm saaks üldse parem olla?
Ole hea.
Nüüd see juhtus.
Tutvustame Rozzumi abirobotite kollektsiooni.
Need robotid sobituvad nagu valatult meie kogukondadesse,
isegi teie kodudesse!
Üks Rozzumi robot iga viie inimese kohta
toob kaasa vaba aja ja õnne 40% kasvu.
Päikeseenergial… Kõigi poolt armastatud.
Roz…
…on alati päikeses.
Kõigi poolt armastatud.
Universal Dynamicsi perekonna liige.
Tere.Bonj our. Hujambo.
Õnnitlen teid Universal Dynamicsi roboti ostu puhul.
Mina olen Rozzum 6262.
Nimes ei saa numbreid olla.
Ma kutsun sind „Kolaks“.
Kola on valmis esimest ülesannet vastu võtma.
Sinu esimene ülesanne on mind praeguse ülesandega aidata.
Ülesanne vastu võetud.
Rozzum täidab iga ülesande jalamaid. Küsi vaid.
Aga kui ülesannet pole võimalik täita?
Rozzumi jadalahendus tagab ülesannete täitmise alla…
Sõnastan ümber. Üks mu ülesanne muutus võimatuks.
Minu reaktsioonid probleemidele sõltuvad üha enam improviseeritud lahendustest.
Andmetöötlus toimus varem siin, nüüd aga hoopistükkis siin.
Palun selgita uuesti, mida me teeme.
Ma ei tea! Leiutan kõike käigupealt.
Ma ei tea, mida ma teen, aga pean seda tegema.
Ma pean, sest ta sõltub minust.
Milline ülesanne suudab Alpha-113 üle koormata?
Alpha-113 protsessor sulandab kõik inimkonna teadmised
kõige võimsama järeldusseadmega, mille inimesed on loonud.
Mul on laps.
Hea küll.
Kas võin tõrkeotsingu teostada?
Ma tunnen ennast hästi.
Sa ei peaks üldse mitte midagi tundma.
Sa läksid oma programmist mööda?
Ma olen oma koodi juba mitu kuud eiranud.
Ainult nii sain ma ülesande lõpule viia.
Asi on tõsine.
Sa oled defektiga.
Sa oled vales kohas ja sinust on saanud vale asi.
Sa pead tehasesse naasma.
Võta see.
Nad teevad sind korda.
7134, seal on sinu õige koht.
Sa pead mulle teada andma, enne kui sedasi kaod.
Mind oleks siia tulles äärepealt kolm korda ära söödud.
Roz?
Me rikkusime kõik ära.
Või noh, sina.
Sa pole haneekspert, ega ju?
Ma tean, mis maitsega nad on. Muud midagi.
Kas see on…
Töötav saatja. See kutsub minu valmistajad kohale.
Nii et sa hakkad siit lahkuma?
Ma sain teada, kus ma peaksin olema.
Minu koht on seal.
Ära saa valesti aru,
aga ma pole üldse kindel, et tahan näha, kus on sinu õige koht.
Ma usun, et nad vajavad mind ja teevad mind korda.
Võibolla on seal mõni väikseke, kes minu abi vajab.
Oo ei.
Kas need… - Tal saab aeg otsa.
Tule juba. Me peame ta õhku aitama.
Ma arvan, et ta ei võta enam kunagi meie abi vastu.
Ole mureta. Me oleme ta ainsad sõbrad.
Tal pole valikut. Ta peab nõustuma.
Ei!
Mutatsioon, mis sind väikeseks tegi, ei tohiks mõjutada
sinu õhus lendlemise võimet.
Kas te teate lendamisest rohkem kui ujumisest?
Ei.
Roz, mis iganes ülesannet sa enda arust täidad, aitab küll.
Sa võid lihtsalt lahkuda.
Sa mait.
Pärast kõike, mida oleme ta heaks teinud.
Kas sa lubad tal seda teha?
Ei.
Sinu elu pole läbiräägitav.
Kui sa oled valmis proovima, võid sa ära lennata,
ja me mõlemad pääseme sinna, kus on meie õige koht.
Kas sa arvad tõesti, et saame hakkama?
Rozzum täidab iga ülesande jalamaid.
Tundmatu tee võib olla
Sama koht, kus eksid ja ennast leiad veel
Võib saada vopse, võid saada sinikaid
Kuid vähemalt saad loo, mida rääkida
Aeg lipsab mööda
Kui siin jännis oled Liiga ettevaatlikult elades
Sa vajad rohkem kiirust.
Ja ma tean, et sa tead Et need tiivad pole kõndimiseks
Valmis? - Pean vist olema.
Oled turvalises kohas sa
Kuid turvaliselt kaugele ei jõua
Ma ei tea, mida öelda.
Hästi.
Kui vaatad oma hirmudele otsa
Ütled neile, et järgmise korrani
Mis siis, kui kordki
Leiad endas selle, mida oled peitnud
Mida oled peitnud
Mis siis, kui jälitad oma südant
Nüüd!
Servani välja
Kirjutad ümber saatuse ja oled vapper
Ma olen õhus!
Mis siis, kui hüppad
Ja kukkumine tundub lendamise moodi
Lendamise moodi
Ma ei tea, mida järgmiseks teha.
Roz? - Kõik on korras.
Uuesti.
Lootusetu. Need on liiga väikesed.
Sa ei saa temaga koos lennata.
Siis leiame kellegi, kes saab.
Oled kodus? - Meil on ettepanek.
Lennuõpetaja?
Millise luuseri te küll…
See on Välgunool.
Nii et väikesed tiivad valmistavad sulle pettumuse?
Väikesed tiivad on hambad, taeva küünised.
Need on sootuks midagi muud.
Näita oma hambaid!
Kaunis. Alusta.
Ära unusta, et sa suudad teha kõike seda, mida temagi.
Ta pole seal ohus, ega ju?
Võimalik.
Järgne mulle.
Sinu kehakujuga on vaevalisem sirgelt lennata,
ent pöörata ja alla söösta on lihtsam.
Siis võid taevast suudelda
Oled valmis?
Siis võid taevast suudelda
Hane kohta kõva sõna.
Siis võid taevast suudelda
Just nii. Uuesti.
Siis võid taevast suudelda
Sulle tuleb kiitust avaldada.
Aitäh…
Kaarkael, üks tulevase rände juhte.
Ma olen teil mõnda aega silma peal hoidnud.
Sa oled ainus hani, kes on suvatsenud meisse viisakalt suhtuda.
Meie, haned, oleme pahurad ja kahtlustame põhimõtteliselt kõike.
Aga vähemalt oskame hästi juttu puhuda.
Tõesti?
Ei. Me oleme ka igavad. Peksame ainult keelt.
Nipsnokk on meie seas vist kõige huvitavam,
ehkki keegi seda ei tunnistaks.
Millal te lahkute?
Nädala pärast.
Kas Nipsnokk…
Vastupidavus.
Hoia teda päev otsa õhus.
Aovalgest videvikuni ei tohi ta jalad maapinda puudutada.
Selge?
Arusaadav.
Nipsnokk poleks pidanud nii kaugele jõudma.
Sa tead seda.
See on talle ohtlikum kui kellelegi teisele.
Aga tal on võimalus,
kui ta süda võtab üle sealt, kus ta tiivad otsa saavad.
Tema süda on 48 millimeetrit.
Mina olen küll näinud,
et Nipsnoka süda on seestpoolt palju suurem kui väljastpoolt.
Vastupidavus. Siis räägime.
Kui vaatad oma hirmudele otsa
Ütled neile, et järgmise korrani
Mis siis, kui kordki
Leiad endas selle, mida oled peitnud
Mida oled peitnud
Mis siis, kui jälitad oma südant
Servani välja
Kirjutad ümber saatuse ja oled vapper
Mis siis, kui hüppad
Ja kukkumine tundub lendamise moodi
Lendamise moodi
Ära anna alla.
Las käia, poiss.
Vea oma tagumik üles, nagu kord ja kohus!
Leebe motiveerimine on emaoskus. Küll sa selle ära õpid.
Tubli poiss.
Siis võid taevast suudelda
Mida tema siin teeb? - Kas ta loodab meiega kaasa tulla?
Kas teie suhted on ikka sassis?
Ikka sassis.
Palun tähelepanu.
See aeg on jälle käes.
See lend kestab tuhandeid halastamatuid kilomeetreid.
See on meid aastatuhandete vältel vorminud ja proovile pannud.
Liituge nüüd oma peredega, õnn kaasa.
Seal sa oledki. Just õigel ajal.
Tere, Nipsnokk.
Oot, sa tead mu nime?
Ma tunnen Rozi juba ammu.
Nipsnokk, sind ootab imeline teekond.
Ma kadestan sind.
Hane esimese rändega ei saa midagi muud võrrelda.
Aitäh.
Ma oleksin rõõmus, kui minu rühmaga liitud.
Minu parves pole juba ammu noori olnud. Mis sa kostad?
Luban, et ei jää maha.
Püsi kohe mu paremal… Ei, vasakul. Tähendab, sellel poolel.
See lend on kingitus, mille Roz sulle andis.
Jah, saan aru.
Ei saa sa midagi.
Kas sa näed siin teisi sinu mõõtu hanesid?
Õnnetus, mis sinu pere tappis, päästis sind.
Ma… ma polegi sellest nii mõelnud.
Naljakas, kuidas elu vahel veereb.
Aitäh, et hoolitsesid mu…
et hoolitsesid Nipsnoka eest.
Head aega, Roz.
Sinuga kohtuda oli suur au.
Sa oled tunnustuseks oma liigile, mis iganes see ka poleks.
Ma kardan, et olen ka pisut vatti saanud.
Minu arust oled sa uhiuue läikega.
Mida sa ootad, Hortensia?
See ränne ei lenda iseenesest.
Nojah, on vist aeg minna.
Jah.
Kas sa oled siin, kui naasen?
Ei.
Mul on hea meel, et sa lähed sinna, kuhu kuulud.
Roz, ma…
Ma…
Nipsnokk!
Mul oleks äratõuget vaja.
Kuule, pisike.
Lenda iseenda, mitte nende moodi.
Hea küll.
Nägemist, Ruts. Aitäh.
Valmis?
Pean vist olema.
SUUNISED
ÜLESANNE TÄIDETUD
Roz?
Ma…
Nipsnokk, minu järel.
Kindlasti on see kergendus.
Jah. Nipsnokk on seal, kuhu ta kuulub.
Ja nüüd võid sinagi jätkata eraklikku elu hinges püsimiseks
saarel, kus kõik tahavad sind tappa ja ära süüa.
Jah! Ja sina võid minna sinna, kus sa pole kunagi käinud,
ja kus sinuga võib juhtuda mis tahes.
Jah. - Jah, nii et…
Kõik on hästi. - Hästi.
Imeline! - Imeline.
Isegi…
Imeline.
Mitte et sel vahet oleks, aga kes ütles, et sa lahkuma pead?
Ma pole kindel. Küllap vist nemad.
Sinu programm?
Nojah, mul on aeg talveks urgu pugeda.
Ruts?
Kui sa ei taha siia jääda, sest võiksime koos igasuguseid asju teha.
Kuidas sellest aru saab, et midagi armastad?
Kedagi?
Kui armastad, siis peaksid seda ilmselt talle ütlema.
Aga kui on juba hilja?
Ma ei tea.
Ruts?
Rozzum 7134. Ülesanne lõpule viidud.
Käivitan naasmissaatja. Kolm, kaks, üks.
Hädasignaal vastu võetud. Määran sihtkoha.
Kas sul on midagi mureks?
Unustasin enne lahkumist midagi öelda.
Ta võis seda siiski kuulda.
Mõnikord vestlevad südamed omavahel.
Me peame laskuma ja tormi vaibumiseni varju otsima.
Püsige lähedal.
Seal. Järgnege mulle.
Tulge.
Püsige peidus. Me võime siin puhata, kuni halvim möödas.
Palun olge võimalikult vaikselt.
Kluukson, ära näksi kõike.
Ränne on jube väsitav, mis?
Jah, nad kõik vihkavad mind.
Roz?
Roz, mida sina siin teed?
Nii hea on sind näha.
Ma ei jõudnud sulle enne midagi öelda.
Roz, ma…
KAHJUR
Kahjurite sissetung. Kahjurite sissetung. - Ülesanne vastu võetud.
Kahjurite sissetung. - Ülesanne vastu võetud.
Kahjurite sissetung.
Palun otsige oma parved üles.
Võtke ennast kokku.
Täiesti lootusetu.
Oodake, Rozzumid ei tee teile halba.
Nende piiranguprotokollid välistavad tahtliku kahju tekitamise.
Sina ei karda neid.
Sina kasvasid nendega koos üles.
Ma ei saa aru.
Nemad on paanikas. Sina mitte.
Ainus lootus on, kui meid juhatab siit välja
keegi, kes ei mõtle hane kombel.
Järgne mulle.
Me peaksime seda ehk kaaluma.
Kurss häiritud.
Ma käsin neil sulle järgneda.
Juhata nad siit välja, kui nad tulevad.
Toks, Kluukson, rivistuge meie taha.
Nüüd, Nipsnokk, võta juhiroll üle.
Jah, miks mitte? Hea küll.
Ma suudan teha kõike seda, mida teiegi.
Lähme!
Järsk pööre! Tulge!
Laskuge. Nüüd kõrgemale. Just nii.
Hea, et ma elasin nii kaua, et seda näha.
Ma võidan teile aega.
Järgnege Nipsnokale. Ärge oodake mind.
Püsige kannul!
Just nii.
Kiiremini! Ruttu!
Eluga!
Nipsnokk.
Ruts?
Roz?
Roz! Kuule!
Mida sa siin teed?
Võimalik, et ma lülitasin saatja välja.
Ehkki Nipsnokk ei soovi mind siia,
tahtsin näha, kas ta jõudis pärale.
Sa rikkusid reegleid?
Ma arvasin, et pead tegema kõike, mida nad käsivad.
Hea on sõpra näha.
Oota. Miks sa ärkvel oled?
Ilm on nii kole.
Halvim torm, mida näinud olen.
Külm näpistas mind mu urus, kuigi mul on sügav urg.
Kas teised on ohus?
Jah.
Kas sa oled päris kindel?
Kevadel võiks terve saar meie päralt olla.
Mis huvi on sul sellelt saarelt kõiki teisi kõrvaldada?
Keegi ei salli mind.
Mind ka mitte, aga praegu oleme meie nende ainus võimalus.
Naljakas, kuidas elu vahel veereb.
Heakene küll.
Siin.
Kas sa leiad teisi ka?
Ema?
Kõik saab korda.
Mida sina siin teed, jobukakk?
Jama värk, see suri juba ära.
Pole üldse naljakas.
Kopraonu?
Mul on kõik hästi.
Ära anna alla.
Sa näed nigel välja.
Kas kõik on leitud?
Üks on ehk veel.
Ongi nii?
Mida te teete? Minge nurga taha.
Kuule, need on Nipsnoka titepildid. Pane need käest.
Mida…
Ei! Ei, ei, ei.
Lõpetage ära!
Need ei kasva puu otsas.
Kuule! Ei, ainult Rutsile.
Kas keegi on mu kadunud karvapalle näinud?
Haisvad, lärmakad, kipuvad näksama?
Me kõik saame surma!
Mida tema siin teeb?
Priima. Sellest on abi.
Kao siit minema. Nägin sellega kõvasti vaeva.
Ruts, mis toimub?
Sa panid karja kiskjaid ja nende toidulaua ühte tuppa.
Kes oskas arvata?
See on minu lõuna!
Ruts. - Mida?
Aita neid.
Vaikust!
Jobukakk tahab rääkida.
Enamik teist vihkab mind, ja mina vihkan enamikku teist.
Kõik vihkavad siin kedagi teist. - Tõsi.
Aga siin me oleme, ja asjalood on sedasi.
Kes esimesena uksest väljub, see sureb,
ja kui me ennast siin vaos ei hoia, saavad kõik surma.
Meil kõigil avanes võimalus kevadet näha. Tänu talle.
Tänu sellele peletisele. Kollile.
Tema nimi on Roz.
Ja kuigi teie tema eest põgenesite, temalt asju näppasite ja teda pilkasite,
üritas tema ainult oma last kasvatada.
Pisikest, kellele keegi lootust ei andnud.
Ka mina mitte.
Tema päästis teid tormi käest ja ehitas selle koha.
Kuigi mina soovitasin lasta teil kõigil purikaks külmuda,
riskis ta kõigega, et teid siia tuua.
Ma tean, et teil kõigil on instinktid, mis teid elus hoiavad.
Aga mõnikord peame ellujäämiseks
olema midagi enamat, kui programm määras.
Enne kui ennast välja lülitan, peate te mulle ühte asja lubama.
Vaherahu.
Ainult seniks, kuni siin viibime.
Tal on õigus.
Ma ei tee mitte kellelegi liiga. Mitte senikaua, kui siin oleme.
Ei.
Me isegi ei teeskle suremist, kuni siin viibime.
Roz? Mis toimub?
Ma viisin ülesande lõpule.
Oled kindel?
Ma kaalun seda.
Ta tuleb siia. Ma tean seda.
Nipsnokk. Ta on elus.
Näe, kes meil siin on.
Nipsnokk! - Oleme päral.
Nipsnokk! Ma uskusin sinusse algusest peale.
Aplaus Nipsnokale.
Hea küll. - Sa tegid seda!
Ma teadsin seda. - Oleme tänu võlgu.
Meie parve juhi auks!
Teeme seda! - Jah.
Olgu. - Elagu Nipsnokk!
Ta leidis oma õige koha.
Kuule, juntsu!
Ruts.
Tere tulemast tagasi.
Ei, ärge kartke. Ta on minuga.
Ma tegin seda, Ruts. Juhatasin nad suvisesse pesitsuspaika.
Ja kus on Kaarkael?
Kahju kuulda.
Aga sa said tõesti hakkama.
Rozil on nii hea meel.
Roz? Oot, ta on siin?
Ta jäi siia. Sinu pärast.
Ma nägin teda kuskil seal.
Roz. Roz, ma pean sinuga rääkima.
Roz?
Rozzum 7134, kui ma ei eksi.
Ja sina oled ilmselt Universal Dynamics.
Jah. Ma olen Vontra.
Virtuaalne Ohtude Neutraliseerimise ja Transportimise Robot-Abiline.
Sa paistad õnnelik.
Universal Dynamicsi inimesed programmeerisid meid sihtmärke rahustama,
et neid oleks kergem peale võtta.
Aga ole mureta, vaatamata mu lõbusale olekule
olen ma tundetu, paindumatu ja moraalselt neutraalne.
See on suur laev ainult minu jaoks.
Sa oled oluline.
Sa oled üks kuuest Rozzumist, mis taifuuniga konteinerlaevalt kadusid.
Vaat siis kuidas ma siia sattusin.
Sind polnud lihtne leida.
Sinu signaal jõudis vaevalt meieni, kui see jälle kadus.
Otsekui oleks üks teatud Rozzum selle välja lülitanud.
Keegi on siin vaeva näinud.
Ma lõpetasin lihtsalt ülesannet.
Mina ka.
Räägi mulle.
Kuidas õnnestus sul saada ülesanne kohas, kus miski sinuga suhelda ei saa?
See on keeruline.
Ja me ootame huviga, et kõike kuulda.
Tule pardale, 7134.
Me teeme sind kohe korda.
Minu nimi on Roz.
Kas miski hoiab sind siin kinni,
Roz?
Ei.
Roz! Mida sa teed?
Ära lollita. - Ruts?
Nipsnokk tahab sinuga rääkida.
Ma vist unustasin ühe asja.
Roz!
Sa pead kohe laeva naasma.
Jah.
Ma unustasin oma ristmooduli värginduse sinna.
Toon selle ära, kohe tulen.
Häälestressi analüsaatori järgi sa…
Valetasid seal nii et suu suitses.
Ma olen sinu üle nii uhke.
Teie sihtmärk on Rozzum 7134.
Minek!
Signaalraketid välja tulistada.
Tuled?
Nipsnokk.
Roz, mul on nii palju rääkida…
Sinu vanemad või?
Ma tunnen kiskjaid, ja need on kiskjad.
Kinnita naasmiskäsku.
Mida nad ütlevad?
Nad tahavad, et kaasa läheksin.
Ütle neile, et sa oled juba kodus.
Jah!
Ütle, et sa oled kodus. - Juba kodus.
Ütle neile! - Ma olen juba kodus, aitäh.
Sinu koht pole siin. See on metsik loodus.
Ja mina olen metsik robot.
Kas sa tulid siia meid tapma?
Ta ütles, et jah!
Näidake talle!
Kanna ette.
Ta ei tee koostööd.
Roz, selja taga!
Rozzum kinni võetud.
Kõik on sinu teha. - Sinu teha.
Tee seda usutavalt.
Oih.
Jagame robotiliha omavahel ära.
Sa ajad hirmu nahka.
Leitud vigastusi. Käivitan naasmissaatja.
HÄVITADA - HÄVITADA
Roz?
Roz, ei!
Käes!
Tulge!
Vasakule.
Kuulge…
Mis toimub?
Sind parandatakse ja tagastatakse ringlusesse.
Aga kõigepealt on meil vaja kõike, mis sinu pea sees on.
Miks?
Sa oled muutunud.
Sinu sellel saarel kogutud andmed
on Universal Dynamicsi jaoks hindamatu väärtusega.
Palun, ma tahan oma mälestusi hoida.
Sinu mälestuste järele me tulimegi.
Kas võin ainult ühe alles jätta?
Ei.
Häire! Häire!
Palju objekte trajektooril.
Kõrvalepõikemanööver.
Palun, ma tahan oma mälestusi hoida.
Tere. Ma olen kodus. Bonjour. Küsi vaid. Nipsnokk. Hola. Roz…
Roz?
Roz!
Roz?
See, mis juhtus, polnud sinu süü.
Kõige tähtsam on see, kuidas sa püüdsid seda heastada.
Ma armastan sind…
ema.
Mina armastan sind ka.
Roz?
Roz!
Lähme koju.
Häire. Rozzum põgeneb.
Võimatu.
Kuhu me läheme?
Ainult üks loom on piisavalt suur, et seda peatada.
Kopraonu? On sul hetk aega?
Meil tekkis järsku huvi sinu projekti vastu.
Isase veise väljaheide.
Te olete hädas ja vajate minu puud.
Jah. Vajame küll.
Kõik, kes minu üle naersid ja minu projekti narrisid,
tunnistage, et eksisite.
Meil on kahju. - Vabandust.
Nüüd sina.
Ma juba tegin seda.
Nüüd ütle, et ma olen lahe. Ja ära valeta.
Ruts!
Roz!
Ole tasa.
Universal Dynamics ei saa oma Rozzumitele isetegevust lubada.
Et nad oma koodi muudaksid ja tarbetute asjadega sidemeid looksid.
Nipsnokk pole asjaga seotud.
Palun lubage mul vähemalt tema tagasi saata.
Ma viin teid mõlemat tagasi uuringutele.
Kumbki teist ei pea selleks ühes tükis olema.
Me jäämegi tulema, kuni teid kätte saame.
Mida ta ütleb?
Ei midagi olulist.
Me jäämegi tulema, kuni…
Mis nüüd?
Ma ei saa lennata.
Pole vajagi.
Ära karda.
Kas sul pole seda vaja?
Mul on olemas kõik, mida vajan.
Kogu energia välispinnale.
Mis loomad te sellised olete? Läki!
Saare nimel. Rozi nimel.
Skaalal ühest kümneni, kuidas te minu sooritust hindate?
Jah! - Vaadake meid!
Me saime hakkama!
Ära mind enam sedasi ehmata. - Hurraa!
Tänu minu okstele ja puule. - Hästi tehtud.
Kõik olid tublid. - Me tegime seda.
Sa olid ise ka täitsa kobe.
Minust oli abi, eks?
See annab neile õppetunni, et nad oma nina enam siia ei pistaks.
Ma hammustan neid, kui nad tagasi tulevad.
Nad jäävadki tulema, kuni on mind kätte saanud.
Ja meie oleme valmis.
Me saame neist jagu nii palju kordi, kui vaja.
Teil pole vaja seda teha.
Mida sa öelda tahad? Sa…
lähed ära?
Jah.
Et teid kõiki kaitsta, pean ma seal asju joonde ajama.
Ei. Nad võtavad su mälestused.
Nad võtavad sinu.
Mäletad, kui sa minuga laevas rääkisid?
Nad lülitasid mind välja, aga ma kuulsin sind siiski.
Sest ma kuulasin oma teise kohaga.
Kus iganes see on, seal olen ka mina ise.
Ja ma luban sulle, et nad ei leia seda mitte ealeski.
Aga me nägime nii kõvasti vaeva, et sa jääksid.
Nägite jah.
Ja te saavutasite palju enamat minu päästmisest.
Te koondusite terve saarena.
Kui ma seda teen, pääsete te nendest igaveseks.
Ära tee seda.
Aga sa…
Sa oled mu sõber, ja mul pole varem sõpra olnud.
Ja ma vajan sind.
Mis siis, kui ma ära eksin või ta viga saab või…
Või kui ma pean sulle midagi ütlema, aga sind pole?
Sa võid mulle öelda.
Ja mulle.
Ja sa võid ka minuga rääkida. Kui teisiti ei saa.
See on minu ränne.
Ja ma luban, et kui on õige aeg, siis leian ma kodutee.
Tead, homme ajan ma sind juba jälle taga.
Ei, viskan vaid villast.
Miks sa kõigist teistest suurem oled? - Kunstivabadus.
Mastaabid lähtuvad tähtsuse hierarhiast.
Kas see maailm saaks üldse parem olla?
Tutvustame Rozzumi abirobotite kollektsiooni…
Jah, te vahite seda liiga palju.
Unejutu aeg. Minge.
Rahunege maha.
Oli kord üks saar, kus elas igasuguseid loomi.
Nad võitlesid, põgenesid üksteise eest, pugesid peitu.
Aga ennekõike oli neil hirm.
Aga siis kukkus otse taevast robot alla.
Roz.
Tal oli veidraid ideid.
Ta pidas lahkust ellujäämisoskuseks.
Ja teate mis?
Tal oli õigus.
Kus ta praegu on?
Noh, teda oli vaja seal, kust ta tuli.
Ta peab seal väga tähtsa töö lõpule viima.
Kas me näeme teda jälle? - Kas ta tuleb kunagi koju?
Jah, tuleb või?
Kui ma Rozi tunnen, siis on tal plaanis tagasi tulla.
Ja Rozzum täidab iga ülesande jalamaid.
Tere, mina olen Rozzum 7134.
Aga sina võid mind Roziks kutsuda.
PÖÖRANE ROBOT
PETER BROWNI RAAMATU AINETEL
Tõlkinud Janno Buschmann
Oravad.